

ДОКЛАД 

 за резултатите от работата на комисията, назначена със Заповед №126/12.05.2020 г. на директора на ТП ДГС „Ракитово” със задача: да отвори, разгледа и оцени постъпилите оферти, както и да класира участниците подали оферти за участие в процедура за възлагане на обществена поръчка с предмет: „Доставка на строителни конструкции, железарски и строителни материали и свързаните с тях изделия, помощни строителни материали за нуждите на ТП  ДГС «Ракитово» за срок от 24 месеца“,
Настоящият доклад за резултатите от работата на комисията се изготви на основание чл. 60, ал. 1 от ППЗОП.
Срокът за подаване на оферти по настоящата процедура беше спрян със Закона за мерките и действията по време на извънредното положение, обявено с решение на Народното събрание от 13 март 2020 г., както и първото заседание не се проведе, тъй като сроковете бяха спрени. Със Закона за изменение и допълнение на Закона за мерките и действията по време на извънредното положение, обявено с решение на Народното събрание от 13 март 2020 г., сроковете по обществените поръчка бяха възобновени и беше удължен срокът за подаване на оферти по настоящата процедура с Решение №106/16.04.20 г. на Директора на ТП ДГС „Ракитово”, до 11.05.2020 г. включително.
Резултати от работата на комисията.
Комисията започна своята работа на 12.05.2020 г. в 11:00 ч. в следния състав:
            Председател – инж. Бисер Бозев - главен инженер при ТП ДГС „Ракитово” 
            Членове: 
1. Росица Сюлейманова - юрисконсулт при ТП ДГС „Ракитово”;
2. Марияна Мечева - счетоводител при ТП ДГС „Ракитово”;

Комисията започна своята работа след получаване на постъпилите оферти и протокола по чл. 48, ал. 6 от ППЗОП. Председателят на комисията обяви, че в определения срок за получаване на оферти (до 17:00 ч. на 11.05.2020 г.), в деловодството на ТП ДГС „Ракитово” са постъпили 2 (два) броя оферти, както следва:
1. „КЕРА ТРЕЙД“ ООД;
2. „ДИМЕЛ СТРОЙ” ЕООД. 

След представяне и прочитане на списъка с участниците членовете на комисията попълниха и представиха декларации по чл. 103, ал. 2 от ЗОП.
Офертите бяха отворени на публично заседание, като работата на комисията е отразена в Протокол №551-П/14.05.2020 г. (приложен към доклада и качен в профила на купувача).
Работата на комисията протече в две заседания, като първото заседание имаше публична и закрита част. 
На публичната част на заседанието на комисията не присъстваха представители на кандидатите, подали оферта.
На първото заседание комисията отвори запечатаните непрозрачни опаковки по реда на постъпване, оповести тяхното съдържание, и провери за наличието на отделен запечатан плик с надпис „Предлагани ценови параметри”. Трима от членовете на кoмисията подписаха пликовете с надпис „Предлагани ценови параметри“ и техническите предложения от офертите на участниците. В 11:40 ч. приключи публичната част от заседанието. 
Комисията продължи своята работа в закрито заседание, като пристъпи към детайлното разглеждане на документите за подбор, представени от участниците. При извършения преглед на документите, комисията не констатира наличието на липси, непълноти и/или несъответствия на информацията. 
Комисията не установи несъответствие на офертите с предварително обявените условия на възложителя и критериите за подбор, поради което реши, че допуска офертите до оценка на техническите предложения.
Комисията извърши оценка на техническите предложения на участниците, както следва:
1. „КЕРА ТРЕЙД“ ООД;
2. „ДИМЕЛ СТРОЙ” ЕООД. 
Така представените Технически предложения за изпълнение на поръчката отговарят на изискванията на ВЪЗЛОЖИТЕЛЯ.
Комисията взе решение да пристъпи към отваряне на ценовите предложения на участниците на 20.05.2020г. от 14:00 ч. в административната сграда на ТП ДГС "Ракитово", за което участниците бяха уведомени чрез съобщение в профила на купувача.
Отварянето на ценовите предложения се състоя на посочената дата и час, на което не присъстваха представители на кандидатите. Работата на комисията е отразена в протокол №1042-П/22.05.2020 г. (приложен към доклада).
С оглед валидните ценови предложения на участниците, комисията премина към класиране на офертите по определения от ВЪЗЛОЖИТЕЛЯ критерий за оценка –икономически най-изгодната оферта. Икономически най-изгодната оферта се определя въз основа на критерий за възлагане: най –ниска цена. 
Класирането на офертите се извършва, като на първо място се класира офертата с най –ниска предложена обща стойност. 
С оглед на горното комисията класира участниците, както следва:
На първо място: „KЕРА ТРЕЙД” ООД с предложена oбща цена за изпълнение предмета на поръчката, формирана като сбор от предложените единичните цени без ДДС за всеки продукт, в размер на: 702, 60 лева /седемстотин и два лв. и 60 ст./ без ДДС.
На второ място: „ДИМЕЛ СТРОЙ“ ЕООД с предложена обща цена за изпълнение предмета на поръчката, формирана като сбор от предложените единичните цени без ДДС за всеки продукт, в размер на: 1 318, 21 лева /хиляда триста и осемнадесет лв. и 21 ст./ без ДДС.

Комисията предлага на директора на ТП ДГС „Ракитово” да определи за изпълнител участника, класиран на първо място - „Кера Трейд” ООД. 
В рамките на процедурата не са представени мостри и/или снимки.
Приложения: Протоколи №551-П/14.05.2020 г.; №1042-П/22.05.2020 г. 
Настоящият доклад с протоколите от работата на комисията и цялата документация в процедурата се предава на възложителя за предприемане на действия по чл. 106, ал. 3 от ЗОП.

На основание чл. 24, ал. 1, т.5 от ППЗОП настоящият протокол да се публикува в профила на купувача на адрес:  
http://ucdp-smolian.com/profil/public_contracts_fileslist.php?showmaster=view1&fk_id=4230 IN 54.

